Kraftkar gazta

Kraftkar Norvegiako artisau-gazta urdina da, munduko onena 2016ko azaroan, 2016-17ko World Cheese Awards-en, Donostian egindako nazioarteko gazta-dastaketan. 29. edizioa zen, eta 3061 gaztak hartu zuten parte. Gainera, aurreko urteetako irabazleen artean bigarren dastaketa bat egin zen eta lehen postuan ere geratu zen, Champion of champions izendatua izan zelarik.

Tingvolleko Hanen etxeak ekoizten du 2006tik. Behi-esne pasteurizatuaz egina da, 700 gramo pisatzen ditu eta urtebete du sotoan ontzen. Limoi-hori kolorekoa da, eta lizun-zerrenda urdin ugari ditu, marmolatua, solidotuak eta ondo banatuak. Lodia da, zeta-ukitukoa eta kristalito kurruskariak ditu. Gozoa da, ia mikatza eta batere gazia ez; esne-ukitu trinkoak ditu, eta zapore-sakontasun handia.

 Erreferentziak 

 Kanpo estekak 

Kategoria:Norvegiako gaztak
Kategoria:Gazta urdinak